Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: anyagi feltételeirõl szóló 1997. évi CXXIV. törvény 5. §-a
Paragraph Index: 720

(4) bekezdése a helyi önkormányzatok normatív hozzájárulásait szabályozó 3. számú mellékletére hivatkozással szabályozza az egyházi fenntartók normatív és kiegészítõ támogatásra jogosultságát. A Kötv. vonatkozó szabályai alapján megállapítható, hogy a költségvetés — az Szt. 65/C. §-ában szabályozott támogató szolgálat kivételével — az önkormányzatokkal azonos jogcímen és feltételek mellett normatív állami hozzájárulást alapvetõen a szakosított ellátás keretében biztosít az egyházi fenntartók számára, és a kiegészítõ támogatás mértékét is a szakosított ellátásokra vonatkozóan megállapított normatívák arányában állapítja meg. Azaz az egyház-finanszírozási törvény a nemzetközi szerzõdésben foglaltaknak megfelelõen szabályozza az egyházak (és nemcsak a katolikus egyház) szociális tevékenységének finanszírozását. A Szt. nem tartalmaz az egyezménnyel kifejezetten ellentétes szabályokat. Kimondja, hogy a nem állami fenntartók (köztük az egyházi fenntartó is) az önkormányzattal kötött szerzõdés alapján, de anélkül is elláthatnak az alapellátás körébe tartozó feladatokat. Az ellátási szerzõdést nem finanszírozási szabályként, hanem az önkormányzat feladat-ellátási kötelezettségének biztosítékaként rendezi. A normatív állami hozzájárulásra jogosultak között felsorolja az egyházakat is. A Kötv. nem gondoskodik az egyházi fenntartók által nyújtott szociális alapellátás körébe tartozó ellátások állami támogatásáról. Az indítványokban ismertetett, a katolikus egyházi fenntartókra nézve hátrányos és kétségtelenül a nemzetközi szerzõdéssel ellentétes helyzet nem az indítványozók által megsemmisíteni kért rendelkezésnek a következménye, hanem annak az eredménye, hogy a jogalkotó a szociális alapellátások tekintetében nem teremtette meg a Megállapodás érvényesüléséhez szükséges jogi garanciákat. A garanciális rendelkezések hiánya vezetett oda, hogy az egyházi fenntartók is csak úgy tudnak hozzájutni az állami támogatáshoz, ha az önkormányzatok ellátási szerzõdést kötnek velük. Nem az a szabály ellentétes a nemzetközi szerzõdéssel, hogy az önkormányzat, ha nem látja el a feladatát köteles ellátási szerzõdést kötni. A Megállapodással az a jogi helyzet ellentétes, hogy a hatályos magyar jogi szabályozás nem garantálja a katolikus egyházi fenntartó számára, hogy hozzájusson — az állam által a Megállapodásban vállalt — állami támogatáshoz. Mindezeket figyelembe véve álláspontom szerint a vitatott rendelkezés megsemmisítése nem indokolt, s a hatályos jognak a nemzetközi szerzõdéssel való ellentéte ezáltal nem is oldható meg. Az Abtv. 47. §-a alapján, ha az Alkotmánybíróság megállapítja, hogy a jogalkotó szerv a nemzetközi szerzõdésbõl származó jogalkotói feladatát elmulasztotta, a mulasztást elkövetõ szervet — határidõ megjelölésével — felhívja feladatának teljesítésére. Az Alkotmánybíróság e hatáskörének gyakorlására az Abtv. 21. § (7) bekezdése alapján kifejezetten erre irányuló indítvány hiányában, hivatalból is jogosult. Mindezeket figyelembe véve az Alkotmánybíróságnak az Szt. 121. § (3) bekezdésének megsemmisítése helyett, az Abtv. 47. §-a alapján, mulasztásban megnyilvánuló alkotmányellenességet kellett volna megállapítania. Dr. Holló András s. k., alkotmánybíró A különvéleményben írtakhoz csatlakozunk: Dr. Kiss László s. k., alkotmánybíró Dr. Kukorelli István s. k., alkotmánybíró Az Alkotmánybíróság 16/2004. (V. 14.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára irányuló indítvány tárgyában meghozta az alábbi határozatot:

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes